[image: image1.png]


CONDUCCIÓ DE GRUPS EN BTT

IES PERE ALSISUS 2011-2012


[image: image69.jpg]







[image: image54.jpg]



· CONDUCCIÓ DE GRUPS EN BTT: DOSSIER DE TREBALL CFGM

Professors: Inès Eritja, Pere Hidalgo

Centre: IES Pere Alsius i Torrent

C/ Sardana nº 17 17820- Banyoles(Girona)

Tel: 972570991

E-mail: iesperealsius@xtec.cat

Dipòsit il·legal: C- 9.09-2010

Imprès a Catalunya

Nº còpies: 1

La reproducció total o parcial d’aquest dossier per qualsevol procediment, comprenent-hi la reprografia i el tractament informàtic queda autoritzada i agraïda, tant si és citat el seu origen com si no ho és, sempre que no es vulgui fer amb algun tipus d'interès comercial o lucratiu. En benefici de la màxima divulgació i esperit de crítica de la mateixa obra.
ÍNDEX

- Introducció..................................................................................................................................................3-4

· Les regles del joc:

· En quant al funcionament del crèdit...........................................................................................5-6

· En quant al material.......................................................................................................................6-10

· En quant al funcionament de la classe......................................................................................10-11

· En quant a les rutes........................................................................................................................11

· En quant al treball teòric...............................................................................................................12

· El cos, la nostra eina bàsica de funcionament..........................................................................12-13

· Criteris d’avaluació...............................................................................................................................14-15

· Les parts de la bicicleta.......................................................................................................................15-20

· Anem amb bicicleta:

· Posar el seient a mida......................................................................................................................21

· Comencem a pedalar....................................................................................................................22-24

· La tècnica.......................................................................................................................................25-26

· Conceptes bàsics de mecànica:

· Treure i posar la roda.......................................................................................................................27

· Reparar una punxada....................................................................................................................27-28

· Reparar una cadena...........................................................................................................................28

· Neteja de la bicicleta.........................................................................................................................28

· Planificar una sortida............................................................................................................................29-30

· El guiatge...............................................................................................................................................30-32

· Història de la bicicleta..........................................................................................................................33-37

· Bibliografia................................................................................................................................................38

Les peculiaritats del present crèdit formatiu, amb la major part de càrrega lectiva duta a terme en el medi natural, impliquen uns mecanismes propis de funcionament imprescindibles per poder obtenir la màxima rendibilitat del nostre treball. Tanmateix, el fet de desenvolupar-se sobre una bicicleta porta inherent el risc d’accident, però alhora ens permet multiplicitat aproximacions a la vessant pedagògica, facilitant l’assoliment dels següents objectius tipificats per al crèdit de conducció de grups en BTT:

Identificar les prestacions i les característiques tècniques dels diversos tipus de bicicletes, a partir de documentació tecnicocomercial i de la seva prova.

Seleccionar el tipus i les característiques tècniques de les bicicletes segons l'itinerari que cal realitzar i les característiques físiques i tècniques del conductor.

Interpretar la funció, les característiques i els components dels diversos sistemes que conformen la bicicleta.

Relacionar les eines, els estris i els productes de reparació i manteniment de la bicicleta amb les seves característiques, utilitat, normes de seguretat en la utilització i criteris de manteniment.

Utilitzar amb destresa i precisió les eines i els instruments de desmuntatge, substitució, reparació i muntatge dels components de la bicicleta segons els procediments d'utilització i les normes de seguretat establertes.

Identificar la funció, les aplicacions i les normes d'utilització de productes i materials específics utilitzats en la reparació i el manteniment de bicicletes.

Seleccionar el tipus i la quantitat d'eines i recanvis necessaris segons les característiques de la ruta que cal realitzar.

Interpretar els procediments de desmuntatge, muntatge, ajust i reparació dels sistemes de la bicicleta, a partir de la documentació tecnicocomercial.

Detectar disfuncions en els sistemes i els components de la bicicleta, a partir dels defectes i els efectes observats.

Determinar el tipus d'intervenció que s'ha de realitzar d'acord amb el diagnòstic i segons els procediments de reparació establerts.

Muntar i desmuntar els components dels sistemes de la bicicleta amb ordre, destresa i segons les normes de seguretat i els procediments establerts.

Mantenir i reparar bicicletes segons els procediments establerts i el manual d'ús, amb ordre, precisió i seguretat i en el temps establert.

Relacionar l'operativitat i l'estat d'ús de les bicicletes amb les necessitats i la periodicitat del manteniment.

Ajustar l'alçada i la posició del seient, manillar i quadre segons les característiques del conductor.

Regular els components de la bicicleta segons el tipus de terreny que cal transitar i les tècniques que es preveuen executar.

Seleccionar les relacions de canvi més adequades a les característiques i les condicions del terreny.

Conduir la bicicleta en la direcció i a la velocitat establerta amb seguretat, eficàcia i equilibri, en diversos tipus i condicions del terreny.

Realitzar maniobres de frenada i superació d'obstacles amb seguretat i eficàcia, en diversos tipus i condicions de terreny i a diverses velocitats.

Realitzar les maniobres de canvi de velocitats en el moment adequat, amb precisió i sincronisme.

Conduir la bicicleta amb ritme adequat en pujades de poc nivell i continuades.

Conduir la bicicleta amb equilibri, seguretat, coordinació de moviments i amb la tècnica adequada, en pujades i baixades, tant en les de poc nivell com en les pronunciades.

Transportar la bicicleta sense ajuda de mitjans externs, amb seguretat i eficàcia, segons les condicions del terreny.

En el present document recollim, per una banda les regles de joc que marcaran el funcionament del crèdit, i per l’altre un material tèoric de suport que us ha de permetre consolidar el continguts treballats durant les sessions de classe.

Comença l’aventura!

Regles de joc
Com comentàvem anteriorment, el crèdit de conducció de grups en bbt, a l'igual que les altres matèries d'ensenyament, té uns mecanismes propis de funcionament que ens han de permetre reduir el risc de la pràctica, i assolir els objectius estipulats. Aquests mecanismes els anomenarem les "regles de joc", i són un complement al treball teòric i pràctic de la classe. Malgrat alguns cops puguin traspassar el vessant estrictament acadèmic ens ajuden a establir una formació més íntegra dels alumnes. Al moure's l’activitat física en el medi natural en un marc d'actuació poc estable, i al diferenciar-se, de manera molt significativa, de la dinàmica de la resta de matèries, s'han elaborat les següents regles de joc per a complementar les ja existents en el centre.

( EN QUANT AL FUNCIONAMENT DEL CRÈDIT

(
A l’inici de curs s’assignarà una bicicleta numerada a cada alumne, en funció de la seva talla. Cada alumne haurà d’abonar 50€ en concepte de paga i senyal, destinats a cobrir les despeses de reparació de la seva bicicleta. Si el cost de les reparacions és superior als 50€ l’alumne haurà de fer-se càrrec de la diferència, en cas contrari es retornaran els diners. Si un alumne vol fer ús del seu propi material, podrà guardar la bicicleta en el magatzem que habilita el centre. A partir d’aquest moment cadascú serà responsable de la seva bicicleta, i es compromet a retornar-la al final del curs en les mateixes condicions que li ha sigut lliurada.

( Si a llarg d’una ruta una de les bicicletes requereix ser reparada, caldrà que el seu responsable en deixi constància escrita en un imprès penjat a la porta del magatzem, indicant clarament el número de bicicleta i el problema mecànic que ha sorgit. Alhora caldrà que la deixi en els primers penjadors, habilitats per aquests efectes. Si l’alumne porta la seva bicicleta haurà de fer-se càrrec de les reparacions.

( Durant el crèdit treballarem per parelles. Així, durant la ruta es donaran suport mútuament, ajudant a reparar problemes mecànics o assistint en cas d’accident.

( Cada divendres hi haurà una parella responsable controlar la zona del magatzem i neteja de les bicicletes. Hauran de treure i recollir la mànega per netejar les bicicletes, els olis i els draps dels seus companys, així com qualsevol altre estri que els professors els hi requereixin,  ajudant a mantenir l’ordre general del magatzem.

( Els alumnes als quals els hi hagin diagnosticat una malaltia durant la marxa del curs, ho hauran de comunicar al professor juntament amb un certificat mèdic i les orientacions necessàries.
( Si per qualsevol motiu no es pot assistir a la classe, és necessari presentar una justificació del motiu de l'absència. En aquest cas haurem de demanar els: apunts, treballs, comentaris fets, deures... als companys de curs o bé al professor, sempre fora l'hora de classe. 

( Si la malaltia només ens impedeix realitzar una part de la pràctica, però assisteix a la resta d'assignatures, es demanarà la presència de l'alumne a l’inici de la classe. En cas de no poder assistir al 80% de les sessions perdrà el dret d’examen i haurà de presentar-se a l’avaluació extraordinària.
( EN QUANT AL MATERIAL.

( Per tal de poder realitzar les sortides amb BTT, cal que l’alumne porti, obligatòriament, el següent material:

( Culot: pantalons ajustats amb badana per protegir l’entrecuix de la suor i el constant fregament amb el selló.

( Guants: són de badana de pell per absobir la suor i protegir de les caigudes. Els guants d’estiu porten les falanges dels dits  descobertes per tal de millorar el tacte en la conducció. A l’hivern s’utilitzen guants tèrmics.

( Casc protector: és de materials molt lleugers i de gran capacitat d’absorció d’impactes. A més, ha d’estar ben ventilat per afavorir la termoregulació i evitar un cop de calor.

( Ulleres: per tal de protegir el ulls dels raigs solars, i sobretot de branques, petites pedres, fang, mosquits....

( L’alumne que no porti el casc o les ulleres no podrà sortir i li contarà com una falta. El que no porti reiteradament el culot tampoc podrà sortir.

( Kit de reparació de punxades: inclou una capsa de pegats, tres palanques per desmuntar els pneumàtics, un tros de paper de vidre i un tub de pega.

( Kit multieines: on hi trobem claus Allen, tornavís, claus de tub...i sobretot un tronxacadenes

.
( Càmara de BTT: per si punxem durant la sortida. Cal vigilar amb el tipus de vàlvula de la càmara, doncs en podem trobar dos tipus: prima i gruixada, i s’han d’ajustar al nostre model de manxa.

( Manxa: Instrument d'accionament manual que serveix per a fer vent, per a fornir aire.

( Un paravents: per protegir-se en cas de pluja, vent i/o fred.

( Una motxilla petita: es recomana que sigui una motxilla petita, que s’ajusti al cos i que no dificulti la conducció de la bicicleta.

Cal tenir en compte que ha de tenir capacitat per portar: una llibreta petita i un bolígraf per tal de prendre les anotacions sobre la ruta i els punts d’interès; la manxa, la càmara, el kit de reparació, el multiusos, un paravent...; i sobretot l’esmorzar i aigua.

( Un pot d’oli: per greixar la cadena, pinyons, coixinets, frens... després de rentar la bicicleta. És tracta d’un oli especial per a bicicletes (amb teflon).

( Un drap: per assecar i netejar la bicicleta.

 RECOMANACIONS:
La roba per anar amb bicicleta ha de ser ajustada al cos (per tal d’evitar la resistència de fregament amb l’aire i els accidents per enganxades) lleugera, resistent, vistosa, transpirable... Pel què fa al calçat, si no disposem de pedals automàtics, cal que les sabatilles siguin de sola rígida i gravada (per evitar que patini el peu del pedal) i amb els cordons ben lligats i que no ballin. 

(  EN QUANT AL FUNCIONAMENT DE LA CLASSE

( Un cop s'arriba a la instal·lació ens dirigirem a l’aula assignada per passar llista, conèixer la ruta i apuntar els punts d’interès.

( Ens canviarem i traurem la nostra bicicleta, tot seguit deixarem la roba dins el magatzem i portarem a terme el test de seguretat:

- Comprovar la pressió dels pneumàtics (normalment s’inflen entre 2 i 4kg). Si és necessari inflar la roda, o arreglar una punxada, aquest és el moment de fer-ho, treballant de forma autònoma i reduint el temps d’espera abans d’iniciar la ruta. Si cal es pot utilitzar el compressor.

- Revisar l’ajustament de les tanques de la rodes.

- Assegurar-se del bon funcionament dels canvis.

- Comprovar la tensió i els funcionaments dels frens.

( L'espai d'actuació del crèdit és  molt ampli, això comporta l’ús, per part dels professors, d'un to de veu més elevat a l'hora d'assignar les diferents tasques. Per tant, intentarem disminuir el soroll de  classe tot incrementant, així, el temps de pràctica.

( La instal·lació on iniciem la classe és propera a les aules del centre on s’hi troben grups d’alumnes  que, a l'igual que nosaltres, realitzen els seus programes. És important respectar el seu treball així com l'espai d'activitat que tinguin destinat. Evitarem les molèsties que suposen els sorolls innecessaris.

La classe té les següents parts:

( 8:50 Introductòria de 3 a 4 min. s'explica la ruta i s’anoten els punts d’interès.

(  Canviar-se, treure la bicicleta, i fer el test de seguretat. (reparar-la si cal)

(  Inici de la ruta: escalfament de 10 min. on prepararem el cos pel posterior treball.
(  Ruta on es treballen la quasi totalitat dels objectius de la sessió.

( Tornada a la calma. Un cop arribem al centre realitzarem uns exercicis de recuperació i relaxació de l'organisme (estiraments) de 5 a 10 min. 

( Neteja i manteniment de la bicicleta. Farem un treball en cadena on un alumne passa l’aigua (si s’escau), el següent l’eixuga, un tercer alumne hi passa aire a pressió, i finalment posarem oli a la cadena, pinyons, coixinets, frens... i tornarem a ubicar la bicicleta en el lloc assignat. 

 (És més que recomanable la dutxa després de realitzar la ruta. Un cop acabada la classe el nostre cos es manifesta cansat i la roba plena de suor, és necessari  netejar-lo per: evitar refredats, disminuir la sensació de cansament i estimular una correcta circulació.

(No podrà marxar ningú fins que TOTES les bicicletes estiguin netes i endreçades.
( EN QUANT A LES RUTES
 ( Tot el grup ha d’anar junt. Quan hagueu de portar grups en bicicleta tindreu gent de diferents nivells, i els haureu de portar tots junts. Per tant, paciència!. El ritme dependrà del grup, però en general no serà molt fort.

( S’ha de fer tot el que ens demanaran els guies, tant si són els professors com si és un company.

( Durant la ruta s’aniran fent explicacions tècniques i dels punts d’interès. Heu de fer l’esforç d’escoltar, les indicacions són importants pel bon funcionament de les rutes.

( Un professor/a anirà al davant i l’altre al final del grup. Els que aneu a davant podeu avançar al professor/a sempre que us ho indiqui, però us haureu d’aturar en els encreuaments dubtosos.

( Cal extremar l’atenció quan circulem per la carretera.

( És molt important no fer tonteries, ni molestar als companys, quan circulem amb bicicleta (aixecar roda, frenades brusques, fer esses...), evitarem moltes caigudes.

( Sempre que puguem anirem per camins. Mai ens ficarem a la carretera si hi ha carril bici per anar.

( Els que domineu la BTT podeu ajudar a aquells alumnes que els hi costa més.

( Allà on anem (tant si estem en ruta com si estem parats) hem de passar desapercebuts (no deixar deixalles, no cridar, no trepitjar camps, no entrar en zones privades, no agafar la fruita dels arbres ni dels horts, no tocar les coses que no són nostres...) i en cas que donem la nota que sigui per algun aspecte positiu.

( Queda totalment prohibit fumar i beure begudes alcohòliques durant la sortida.

( És molt important que tingueu present que a classe veniu a aprendre, NO A SORTIR D’EXCURSIÓ AMB ELS AMICS. 

( EN QUANT AL TREBALL TEÒRIC.

( Cada 15 dies haureu de presentar un treball sobre la ruta realitzada on hi ha de constar :

( Nom de la ruta.

( Mapa topogràfic on hi ha de constar marcada la ruta realitzada.

( Durada en temps i kilòmetres de la ruta, així com el seu recorregut.

( Descripció de la ruta: representació detallada del recorregut, explicant de forma exhaustiva els punts d’interès que ens podem anar trobant. La ruta està ben descrita quan el lector és capaç de fer el trajecte sense perdres.

( Gràfica de desnivells, establint el desnivell acumulat positiu.

( Tipus de terreny i dificultat de la ruta

( Aquest treball ens ajudarà a descobrir noves possibilitats d'actuació, al temps que fomentarem un esperit més crític.

( El treball teòric tindrà la mateixa incidència que el treball pràctic. El treball només es recollirà el dia fixat. No s'acceptaran dossiers incomplets o en mal estat.

( Si un alumne no assisteix a classe haurà de fer el treball de la ruta de la següent setmana.
Per tal facilitar l’adquisició dels nous continguts teòrics utilitzarem els avantatges de les noves tecnologies, treballant amb el següent bloc: htt://blocs.xtec.cat/esport

( el cos ÉS LA NOSTRA eina bàsica de funcionament, Per tant, cal tenir cura d'aquest.

( A l'haver d'estar la major part del temps en moviment, evitarem menjar xiclets i d'altres llaminadures. Doncs no solament és dolent per la salut sinó que pot ser perillós si accidentalment ens les empassem mentre fem exercici.

( Durant l'exercici el nostre cos perd una gran quantitat d'aigua i sals minerals en forma de suor. Aquesta pèrdua ens ocasiona la sensació de cansament i en "gran mesura" ens produeix les típiques tiretes després de l'esforç. És convenient la reposició de líquid durant l'activitat, però no n'ingerirem una quantitat desorbitada perquè juntament amb el cansament ens pot provocar un " xoc" a l'organisme. Cada alumne ha de portar la seva pròpia ampolla d’aigua.

( S'ha de tenir molt de compte i respecte pel treball dels companys, el que per nosaltres pot ser una broma pels altres pot significar una ofensa. Així mentre un company fa un exercici en cap moment ens en riurem. Pot ser que aquest cop jo tingui més habilitats que ell, però en un altre tipus d'exercici ens podem trobar a l'inrevés.

( També evitarem les "gracietes" que suposa tocar, mentre es fa un exercici, al company per fer-li perdre l'equilibri o bé caure. Això pot significar perdre la concentració en la classe i una greu lesió, al trobar-se els diferents muscles en tensió.

( Tot i que recomanen no es fumi, som conscients que un cop acabada la classe el nostre paper com a educadors és anecdòtic. Però si es vol fumar, ens agradaria insistir que és convenient deixar passar un temps prudencial - més d'1 hora - abans de tornar a encendre una cigarreta. Donat que després de l'exercici físic els vasos sanguinis estan molt dilatats a conseqüència de la major aportació d'oxigen que els teixits  requereixen durant l'esforç, la quantitat de nicotina que arribaria arreu tindria un efecte superior. És a dir, si fumem abans de l'hora, al trobar-se el flux augmentat, perjudicarem molt més a l'organisme. Creiem necessari incidir en el fet de no fumar dins les instal·lacions esportives i escolars, així com al llarg de tota la ruta..

( Respecte a les recomanacions sobre la ingesta i digestió d'aliments previs a qualsevol exercici continuat intentarem que transcorri un mínim d'una hora abans d'aquest. 

( Us recordem que ens trobem en cicle d’activitats físico-esportives en el medi natural i, per tant, el fet de tenir una bona condició física no és una recomanació saludable, sinó més aviat una obligació.


CRITERIS D’AVALUACIÓ

Per avaluar el crèdits es tindrà en compte el nivell d'assoliment dels objectius plantejats. Per tant, cada bloc de continguts tindrà un pes específic (importància) dins del procés d'avaluació, que es traduirà en un percentatge en relació a la nota global. 

Al ser molts els paràmetres a tenir en compte a l'hora d'avaluar, hem considerat imprescindibles els següents aspectes:

· S'avaluarà respecte a l’examen teòric, la pràctica, l’actitud, i els treballs amb una puntuació màxima repartida de 100 punts.

· Portarem a terme una prova de condició física, on els alumnes hauran de realitzar una pujada d’aproximadament 1km sense posar cap peu a terra, amb una qualificació d’apte o no apte. Cal superar aquesta prova per superar el crèdit.

- Degut al caràcter de l'assignatura és indispensable, per aprovar, haver superat cadascuna de les parts per separat.

- Al disposar d'un sol dia de classe a la setmana, el que significa cincs hores de treball seguides, serà imprescindible, per a superar l'avaluació, haver realitzat el 80 % de les sessions pràctiques.

Els percentatges que s'aplicaran a cadascun dels blocs de continguts seran:

· EXÀMEN TEÒRIC: al final de cada avaluació es portarà a terme un examen teòric referit als continguts treballats a classe com: mecànica, disseny d’una ruta, punts d’interès visitats, criteris per a conducció de grups, el·laboració de gràfica de nivell... En el primer trimestre la puntuació obtinguda representarà el 30% de la nota final del crèdit, i en el segon el 15%
· PRÀCTICA: obtinguda a partir d’una prova tècnica pràctica, i de la valoració dels professors del treball en les rutes. En el primer trimestre representa el 30% de la nota del crèdit, i en el segon el 20%
· ACTITUD: al final de cadascuna de les rutes els professors valorem, a partir d’una graella, els següents aspectes: puntualitat, material, participació, col·laboració, esperit crític, esforç, responsabilitat, respecte, atenció, i cura del material. En el primer trimestre suposa el 25% de la nota final del crèdit, i en el segon el 20%. L’alumne que té pendent l’actitud del primer trimestre la pot recuperar aprovant la del segon.
· TREBALLS: per a cadascun dels treballs realitzats al llarg del trimestre s’obté una puntuació numèrica. La mitjana aritmètica d’aquests resultats suposarà el 15% de la nota final del crèdit. Aquell alumne que presenti el treball amb retard tan sols pot optar a una nota màxima de 5. De la mateixa manera, si té pendents de presentació dos treball, podrà obtenir com a màxim un 5. Si l’alumne té pendent de presentació més de dos treballs no superarà aquesta part del crèdit. Si un alumne té pendents treballs de la primera avaluació, pot recuperar-los superant la segona avaluació, sempre i quan aquests treballs hagin estat presentats
En el segon trimestre:

· GUIATGE: una parella serà la responsable de conduir una sortida (portar la ruta i el ritme, explicacions tècniques, explicació dels punts d’interès...). Representarà el 20% de la nota.

· MECÀNICA: avaluació pràctica on l’alumne haurà de reparar una avaria mecànica (canviar roda, punxada, reparar una cadena...). Representarà el 10% de la nota.

Cal tenir molt en compte que faltar a més del 20% de les classes suposa no poder presentar-se als exàmens teòrics, i cada dia de falta baixa la nota 0,5 punts.

RECUPERACIÓ (CONVOCATORIA EXTRAORDINARIA)

A final de curs cada alumne s’haurà d’examinar de la part que tingui suspesa.

- Examen teòric: examen.

- Examen pràctic: fer una sortida portant el ritme que marquen els professors o fer un examen pràctic de pujades i baixades.

- Treballs: 


+ L’alumne que suspengui els treballs de la 1a avaluació, havent-los lliurat, els recuperarà aprovant els de la 2a avaluació.


+ En cas que no hagi lliurat els treballs haurà de portar dos treballs.


+ Aquell alumne que tingui suspès els treballs a final de curs també haurà de fer els dos treballs.

- Mecànica: examen

- Guiatge: haurà de preparar una sortida i realitzar el guiatge

- Actitud: els alumnes que suspenguin l’actitud del 1r trimestre, els hi quedarà aprovada si aproven la del 2n. Si en el 2n trimestre també la suspenen, poden recuperar-la en el cas que l’actitud del crèdit de síntesi sigui perfecta i també hauran de lliurar un treball sobre “l’actitud d’un conductor d’activitats”, en aquest  cas tindran un 5 d’actitud.

1- LES PARTS DE LA BICICLETA

Tota bicicleta està formada per les següents parts:

1- El Quadre, essent la cuirassa de la bicicleta, que li dona forma i cohesió.

2- Transmissió, que possibilita que l’energia generada pel cos humà es converteixi en moviment. Està composada per:

● Pinyons: ubicats a la part dreta de la roda del darrera. Estan formats per diverses corones, normalment entre set i nou, amb un número de dents diferents, i col·locats en progressió decreixent de dins cap a fora. Com ja veurem més endavant, quantes més dents té una corona del pinyó més fàcil serà pedalejar, i més lent serà avançament.

● Pedalier: és l’eix que uneix les dues bieles a la part més baixa i cèntrica del quadre.

● Pedals: ens trobem amb els clàssics, amb corretges, amb calapeu, semiautomàtics, i automàtics.

● Plats: ubicats a la part baixa i cèntrica del quadre. En bicicleta de muntanya en solem trobar tres, amb un nombre dents diferent, i ubicats en ordre ascendent de dins cap a fora. En aquest cas, quantes més dents tingui més força haurem d’aplicar, però l’avançament serà més ràpid. 

● Cadena: és el pas obligat de l’energia que prové de les bieles i les cames, passa pel plat, pel pinyó de la roda del darrera, i amb el seu gir produeix el moviment. Té uns espais que fa que entrin dins les dents dels plats i del pinyons. Existeix, també, un desviador de plat i un de pinyons, que fa es pugui jugar amb la utilització dels mateixos.

3- Direcció: evidentment el conformen els elements que ens permeten dirigir la bicicleta cap allà on volem, i alhora ens permet mantenir l’equilibri. 
● Manillar: on recolzarem les mans i dirigirem al bicicleta. Ha de tenir una longitud similar a la nostra línia de les espatlles.

● Potència: nexe d’unió entre el manillar i la resta de components de la direcció i el quadre. El manillar ha d’estar fixat a la potència.

● Forquilla: és l’encarregada d’amortir les irregularitats del terreny.

4- Seient: a la part inferior té una tija que es fixa amb el quadre. Aquesta tija ens permet regular l’alçada del seient, així com la distància horitzontal amb el manillar.

5- Les rodes: estan formades per:

● Radis: una roda està formada per un grup de 36 a 32 radis. La seva funció és la de fer girar la roda de forma lineal, de tal manera que quan un radi es trenca la roda es descentra.

● “Buje”: reben la pressió dels radis i la tensió del terra. Fan que la roda giri de forma fluida. 

● Llandes: cèrcol, normalment d’alumini, que envolta la roda.

● Pneumàtics: per una banda trobem la coberta, formada per una goma més o menys dura i d’una amplada i relleu que depèn del terreny; i, en algunes models de bicicletes, la càmara, que és un compost de goma elàstica col·locada entre la llanda i la coberta. Actualment existeix un sistema de pneumàtics anomenat tubeless, que consta d’una càmara d’aire estanca formada entre la llanda i la coberta. L’avantatge d’aquest sistema és la reducció de punxades.

La majoria de rodes de BTT tenen un diàmetre de 26”, tot i que en l’actualitat comencen a aparèixer rodes de 29 polzades. El fet de portar aquest model de rodes facilita la conducció per terrenys irregulars, incrementa l’estabilitat, permet assolir velocitats més altes, i millora l’eficiència en les pujades. Com a contrapartida augmenta la dificultat de pas per les zones més tècniques (trialeres), i dificulta l’acceleració.

6- Els frens: el sistema de frens tradicional és un mecanisme accionat per unes manetes que, situades al manillar, traccionen i aproximen dues pastilles de plàstic dur, que al fraccionar contra la llanda provoca la desacceleració de la bicicleta. Actualment, moltes bicicletes de muntanya incorporen frens de disc mecànics o hidràulics. 

7- Accesoris: manxa, kit de reparació de punxades, una càmara, bidó d’aigua, comptaquilòmetres, llums...

LES PARTS DE LA BICICLETA EN UN GRÀFIC:

2- ANEM AMB BICICLETA...

En el següent apartat tractarem els aspectes més fonamentals per circular amb bicicleta amb la màxima eficiència possible. Així, descobrirem el mètode per determinar l’alçada del seient, la posició correcta dels peus en els pedals, com s’utilitzen els desenvolupaments... així com els elements tècnics bàsics com les forces que actuen quan girem, la conducció en pujada i en baixada, la frenada...

2.1- POSAR EL SEIENT A MIDA.

Per tal d’aplicar millor la força muscular, incrementant el nostre rendiment, i alhora reduïnt el risc de lesions per sobrecàrrega, la biomecànica ha estudiat a quina alçada hem d’ubicar el seient, mesurant la distància que hi ha entre aquest i el pedal en la posició de màxima extensió. Podem determinar aquesta posició òptima a patir de dos mètodes:

· Mètode universal: Pujar el seient fins arribar l’alçada que ens permeti seure còmodament, i amb la cama totalment estirada tocar amb el taló del peu el pedal en la seva posició més baixa.
· Mètode científic: Mesurar la distància entre el pubis i el terra, en posició de bipedestació, amb les cames rectes i lleugerament separades. La distància obtinguda (H) ens permet calcular tan la mida del quadre, per a les bicicletes de carretera (H x 0,65); com l’alçada del seient (des del centre de la caixa de pedalier fins al punt mig superior del selló) (H x 0,885).

2.2- COMENCEM A PEDALAR.

Per tal de facilitar una bona tècnica de pedaleig, fent-lo el més eficient possible, és imprescindible posar en el contacte el peu amb el pedal empenyent amb l’articulació metatarsiana. Cal evitar pedalar amb la planta del peu, o amb els genolls i peus mal alineats. Actualment s’utilitzen els pedals automàtics, que asseguren la bona posició del peu, i permeten aconseguir una pedalajada rodona i econòmica. Aquesta tècnica evita que hi hagin punts morts de força, i consta de les següents fases: 

Un altre dels punts claus que cal tenir en compte a l’hora d’anar amb bicicleta és el de l’elecció dels canvis. Hem se ser capaços de pedalar amb la relació de plat i pinyó més adequada a cada situació. Cada relació de plat i pinyó es coneix amb el nom de desenvolupament o desenrotllament (“desarrollo”). Així, si es parla d’un desenrotllament de 42x14 o 32x20... el primer número fa referència a les dents del plat, i el segon a les dents del pinyó, i cada desenrotllament suposa un avanç en centímetres per cada volta completa de les bieles. Per saber quants metres recorre la teva bicicleta per cada pedalada amb cada relació plat/pinyó es pot utilitzar la següent formula:

Dents del plat x longitud de la roda motriu  = metres per pedalada

Dents pinyó  

· Les noves tecnologies ens faciliten molt la feina....entra i juga: http://www.ciclismoafondo.es/caf/calculadoraPP/platospinones/show.do
Jugar amb els plats i els pinyons ens permet dosificar la potència que hem d’aplicar en el pedaleig en funció de les característiques del recorregut (pujada, planer, baixada, vent, asfalt...). Així, la grandària del plat és directament proporcional a la transmissió de la potència a la roda motriu, per tant, quant més gran sigui el plat més força haurem d’aplicar, però alhora més metres recorrerem per cada pedalada. Per contra, la mida del pinyó és inversament proporcional: a més grandària del pinyó menys força haurem d’aplicar, però recorrerem menys metres.

Per altra banda, també hem de tenir en compte que hi ha algunes combinacions de plat i pinyó que obliguen a la cadena a treballar molt creuada i amb molta tensió, i que per tant no són recomanables. Així, el plat gran pot anar amb totes les corones de pinyons, excepte amb les dues més grans; el plat petit pot anar amb totes les corones excepte amb les dues més petites; i el plat mitjà pot anar amb totes les corones, excepte amb la més gran i amb la més petita. 

Sabem que portem un combinació correcta quan el nostre pedaleig és còmode. Aquesta comoditat vindrà condicionada per la cadència de pedaleig, és a dir, el nombre de pedalades que realitzem durant un minut. Així, si volem rodar ràpid per planer solem anar entre 90 i 105 rpm, en pujada entre 70 i 80, i quan esprintem arribem a més de 120 rpm. En cas de dubte sempre és millor abusar de l’agilitat, doncs el desgast físic serà menor.

Segons el què hem comentat anteriorment, el rendiment d’un ciclista vindrà determinat pel desenrotllament que porta, i per la cadència de la pedalada. Si multipliquem aquest dos factors n’obtenim la potència. Per exemple, imaginem que tenim dos ciclistes que roden a 30km/h, un d’ells amb la combinació de plat-pinyó 53x15, i altre amb 42x18. Tots dos desenvoluparan la mateixa potència (que no força!), la diferència la trobarem en la cadència de pedaleig.

Actualment, l’entrenament per vatts, com a indicador de la càrrega física de l’esportista, ha revolucionat el món del ciclisme. Les grans figures d’aquest esport incorporen a les seves bicicletes mesuradors de potència per analitzar i controlar els seus entrenaments. 

2.3- LA TÈCNICA.

Quan puguem al damunt de la nostra bicicleta la nostra postura ha de ser còmode, amb el braços semi-flexionats, amb l’esquena ni molt flexionada ni estirada, i amb el pes del nostre cos repartit entre els tres punts de recolzament en la bicicleta: mans, peus i glutis. Quan pedalem, el moviment circular de les cames cal que es faci amb els genolls tancats i no repercuteixi amb un moviment lateral d’esquena.

Si el terreny fa pujada haurem d’adaptar la postura, sempre amb concordança amb el canvi que portem. El més normal és pujar assegut, avançant la posició del cos, tot asseient-nos a la part davantera del seient, descarregant el pes de la roda del darrera, i amb els braços flexionats, seguint les ondulacions del terreny. Com ja hem comentat anteriorment, portarem un desenrotllament àgil, amb el plat petit i pinyons grans.

Pel que fa a la conducció en baixada, la posició del cos és lleugerament endarrerida sobre el seient, amb els braços flexionats per amortir els impactes. Si el terreny no és molt tècnic podem baixar asseguts, però si la dificultat augmenta ens haurem de posar drets, amb els pedals paral·lels, i amb el cos per darrera del seient per evitar bolcar per davant. És molt important tenir en compte que la nostra mirada s’ha d’avançar uns metres per prevenir el què ens vindrà, i que hem d’ubicar els nostres dits sobre les manetes dels frens per reaccionar el més ràpidament possible. Precisament, quan frenen cal tenir en compte un sèrie de consells:

· Economitzar l’energia. Quan frenem perdem la velocitat adquirida, i després s’ha de tornar a accelerar amb el desgast d’energia que això suposa.

· No derrapar, per evitar perdre el control, minimitzar el desgast del pneumàtic, i evitar posar en perill els companys que circulen darrera nostra.

· Pressionar més el fre del darrera que el del davant per evitar bolcar o perdre el control. Si el pendent és molt gran, utilitzarem tan sols el fre posterior.

· Per traçar una corba cal: frenar amb les dues manetes abans per assolir la velocitat òptima per girar, i a l’hora de virar no frenar amb el fre davanter, seguint amb una frenada suau de la roda del darrera. Al final, deixar anar el fre per trencar la força centrífuga i sortir més ràpid de la corba.

3- CONCEPTES BÀSICS DE MECÀNICA

3.1- TREURE I POSAR LA RODA.

La roda davantera: 

1- Afluixar el pont del fre davanter.

2- Afluixar la tanca i treure la roda.

1(posar)- Posar la roda procurant que quedi centrada i apressar la tanca amb el palmell de la mà per tancar-la.

2 (posar)- Apressar el pont del fre davanter i comprovar que la roda giri correctament.

La roda posterior:  

1- Posar la marxa més petita, amb la cadena al pinyó més petit.

2- Obrir el pont del fre de darrera.

3- Afluixar la tanca i, movent enrera el canvi de marxes, retirar la roda.

1(posar)- Posar la roda procurant que la cadena es fixi al pinyó petit i el canvi quedi lliure per darrera.

2(posar)- Centrar la roda al quadre i apressar la tanca amb el palmell de la mà per tancar-la

3(posar)- Tancar el pont del fre de darrera.

Atenció: és important que apressem les tanques amb una pressió òptima. Si es tanquen massa fort correm el risc de trencar-les i és molt dificultós obrir-les, però si les deixem massa fluixes és perillós perquè es poden obrir i sortir-se la roda. Les tanques sempre es troben al costat contrari dels canvis, i sempre s’han de posar en direcció cap enrera. Finalment, cal que vigilis i centris bé la roda.

3.2- REPARAR UNA PUNXADA.

Canviar el pneumàtic: 

1- Treure la roda (punt 3.1).

2- Desinflar el pneumàtic afluixant i pressionant la vàlvula.

3-Extreure la coberta de la llanta utilitzant les palanques desmuntables, o bé fent pressió amb els dits fins alliberar la coberta. (tan sols cal treure un costat de la coberta)

4- Treure la cambra punxada.

5- Comprovar amb els dits l’interior de la coberta i la llanta, cercant la punxa o el vidre causant de l’avaria.

6- Inflar lleugerament la cambra per donar-li una mica de forma.

7- Col·locar la cambra dins de la coberta començant des de la vàlvula.

8- Col·locar la coberta dins al llanta, començant també des de la vàlvula. A l’arribar a l’extrem oposat de la roda intentarem acabar d’introduir la coberta en les mans, i si no podem utilitzarem els desmuntables. Cal parar molta atenció amb no pessigar la cambra amb els desmuntables, en fer palanca per introduir la coberta dins de la llanta.

9- Inflar la roda i muntar-la.

Reparar una punxada: 

1- Localitzar el lloc de perforació i marcar-lo. Per tal de localitzar l’orifici, cal inflar la cambra per trobar el fil d’aire que en surt. Es pot fer per immersió en un cubell d’aigua o bé escoltant el soroll.

2- Rascar amb un paper de vidre la superfície de la cambra circumdant a l’orifici, per tal de netejar-la i millorar al seva capacitat d’adherència.

3- Estendre una fina i uniforme pel·lícula de pega i deixar assecar uns minuts.

4- Comprovar amb el dit que la pega ja està seca i enganxar-hi el pegat reparador, prement fort amb els dits durant uns segons.

5- Abans de recol·locar-la, inflar-la lleugerament.

3.3 REPARAR UNA CADENA.

Per poder reparar una cadena que se’ns a trencat durant una sortida ens caldrà, obligatòriament, un aparell específic anomenat tronxacadenes. Juntarem els dos extrems de la cadena, sempre que els eslabons encaixin. Normalment, caldrà reduir la longitud de la cadena utilitzant el tronxacadenes. Ubicarem la cadena entre les dues guies de l’aparell i farem girar el mànec del tronxacadenes fins que l’extrem del passador encaixi en el centre del rematx. Comprovar que està centrat i girar el mànec sis voltes senceres. Penseu que al principi és dur, però amb les voltes es fa més fàcil. Flexionarem una mica la cadena per separar el passador. Atenció, cal evitar que el passador es separi de l’eslabó de la cadena, per tal de facilitar el posterior muntatge. Per tornar a muntar-la cal pressionar de nou el pasador cap a dintre amb el tronxacadenes.

3.4 NETEJA DE LA BICICLETA.

Quan finalitzem una ruta amb bicicleta la trobem bruta de pols, i sovint de fang, branques, herbes enrotllades en els pinyons... Caldrà, per tant, netejar-la. Començarem per treure el fang del quadre i del pedalier amb aigua i un raspall. És important, també, incidir en la zona dels frens quan aquests són de pastilla. Una de les zones més complexes de netejar és la cadena, els plats i els pinyons. L’ideal seria poder gaudir d’un desengreixant especial, tot i que si la cadena no acumula un greix excessiu la podem netejar amb aigua i sabó. Un cop tenim la bicicleta neta i passem un drap de cotó per eixugar-la. Finalment, hi aplicarem un lubrificant especial (vigilar amb els polvoritzadors i els frens de disc) a la cadena, canvis, eixos i direcció.

4- PLANIFICAR UNA SORTIDA

Com a responsables d’una activitat de ruta amb bicicleta, hem de planificar la sortida a fi i efecte de reduir els riscs que comporta aquest tipus de pràctica. El dies previs a l’activitat haurem de: 

1- Planificar la ruta:

És molt important planificar la ruta a realitzar i informar algú del nostre entorn de l’itinerari previst. Caldrà tenir en compte, en primer lloc, el nivell del grup que conduïm. A partir d’aquesta premissa valorarem l’orografia del terreny, la distància a recórrer (kms. i durada de la ruta), el clima...És millor fer rutes fàcils i accessibles per a tothom, que no aventurar-se amb excursions exigents que converteixin una activitat lúdica en un suplici.

En les sortides amb bicicleta es poden fer diferents tipus de recorreguts:

· D’anada i tornada.: com el seu nom indica es va i es torna pel mateix camí. És el tipus de sortida més fàcil i assequible. 

· Circular: es surt i s’arriba al mateix lloc per un recorregut que no es repeteix mai. Hi ha un cert risc de perdre’s si no es coneix bé la ruta.

· En línia: es surt d’un lloc i s’arriba a un altre. Hem d’assegurar mitjans de transport per poder tornar al punt d’origen.

· Per etapes: implica la dificultat d’haver de cercar un lloc per quedar-se a dormir. És convenient portar un cotxe de suport per imprevistos i logística.

Per a qualsevol tipus de recorregut és recomanable tenir un contacte d’emergència que ens faciliti els transport en cas d’avaria o lesió lleu.

Un altre aspecte important a tenir en compte és el d’establir la durada de la ruta. La millor manera de determinar-la és realitzar-la prèviament (gairebé diríem que és imprescindible), però si estem impossibilitats podem considerar:

· Per pla es poden fer uns 20km per hora, i per muntanya uns 10.

· Cada dues hores és convenient fer una parada.

· Amb vent o mal temps la dificultat de la sortida és molt més alta.

· Posar punts de reagrupament al llarg de la sortida: A dalt dels cims, a les cruïlles importants, cada 5-10-15km.

· Preveure imprevistos com avaries o defalliments

2- Preparar el material

Abans de sortir és imprescindible revisar i posar a punt la bicicleta, així com dur les eines imprescindibles per reparar les avaries més freqüents. Caldrà per tant revisar:

· La pressió dels pneumàtics.

· L’ajustament de les tanques de les rodes.

· El funcionament dels canvis.

· La tensió i el funcionament dels frens.

· L’alçada del selló.

· El greixatge de la cadena.

· El funcionament dels llums, si és necessari.

El material bàsic que ens haurem d’endur és:

· Una manxa (cal vigilar el model de vàlvula de la nostra cambra)

· Una o dues cambres de recanvi.

· Una capsa de pegats.

· Un joc de claus Allen

· Una eina per a muntar la cadena.

· Una petita farmaciola.

· Mapa o GPS, mòbil, diners i documentació bàsica.
5- EL GUIATGE

Sota la nostra responsabilitat tenim un grup de persones disposades a gaudir d’una vetllada esportiva. Per fer-los gaudir com es mereixen i evitar conflictes i accidents cal:

1- Presentació: haurem de donar-los a conèixer el nostre nom, el càrrec que ocupem, i l’activitat que han contractat. Aquesta presentació, clara i concisa, ha de permetre als clients saber a qui s’han de dirigir per a qualsevol dubte, imprevist, averia... La primera presa de contacte és molt important, doncs els éssers humans ens formem una impressió de les persones amb menys de 10”. Aquesta es troba subjecta per complert a la roba i les aparences i, per tant, tindrem cura de la nostra imatge i higiene personal, així com del llenguatge i to que utilitzarem. Penseu que les primeres impressions són il·lògiques i inconscients, i molt resistents al canvi.

2- Informació general: mantenint el clima de tracte agradable creat en la presentació explicarem de forma senzilla i breu la ruta que portarem a terme (característiques del recorregut, durada aproximada, el nom d’algun punt d’interès...). Caldrà, també, explicar com posar el selló a mida, ajudant a qui ho requereixi (cal tenir en compte que val més una imatge que mil paraules i, per tant, farem una demostració),  fer el test de seguretat, i explicar les normes bàsiques de circulació. Si ens trobem davant d’un grup de nens o adolescents cal deixar molt clar quines són les normes fonamentals que cal seguir durant la ruta.

3- Control: durant tota la sortida haurem de tenir el control del grup. Així, hem tenir comptats el nombre d’esportistes que prenen part en l’activitat, el seguiment de les normes establertes, el llocs adients per fer els reagrupaments... 

Què cal controlar i com fer-ho?

- Abans de la sortida: 

- Aspectes formals: desplaçaments, vestuaris, puntualitat, equipament.

- Aspectes tècnics-pedagògics: previsió del que es vol fer i com fer-ho. Objectius, continguts i tasques. Previsió de les estratègies pedagògiques. Atenció preferent als criteris d’organització (formació de grups, preparació de les instal·lacions i el material, distribució del temps...)

- Durant la sortida
Adaptacions del què estava previst a les situacions reals (disposició dels clients, factors ambientals, situacions imprevistes...)

Qui controla?

El monitor : li corresponen totes les qüestions bàsiques. No necessàriament ha de ser l’únic actor protagonista.

L’esportista: cadascú és responsable dels seus actes.

El grup: pot ser un bon mitjà de control i organització

La situació de pràctica: l’organització dels grups, la distribució del material, l’ocupació de l’espai, la pràctica de tasques.

La motivació: elimina els problemas

Com controlar?

Amb accions de control directa: el monitor les pren en situacions de desordre col·lectiu o individual. En aquest cas no és adient utilitzar l’amenaça, cal dirigir-se als practicants amb correcció i pel nom. El control de tots els esportistes és responsabilitat nostre.

Amb accions de control indirecta:  moltes vegades el descontrol és degut a una informació insuficient, l’organització complicada de la tasca, mala distribució espacial... Podem actuar modificant l’espai, les tasques (exercicis, jocs, formes jugades...), i la disposició dels practicants…

Amb accions de control immediates: lligades amb les directes es prenen just quan sorgeix el problema.

Amb accions de control retardades: en fred, després de l’anàlisi i reflexió de la situació.

L’aspecte més important que hem de controlar quan portem un grup en bicicleta és el de la seguretat. Cal minimitzar els riscos que comporta circular sobre dues rodes i, per tant, caldrà que establim un seguit de normes:

· Sempre s’han de respectar les normes generals de circulació.

· Cal portar el casc com a element de seguretat passiva per a la nostra integritat física.

· Utilitzarem elements reflectants.

· Per girar a dreta o esquerra s’avisa prèviament amb el braç de la direcció on volem girar estirat o bé amb el braç contrari doblegat 90º.

· Circular sempre per la dreta.

· Cal anar molt alerta amb els vianants.

· Utilitzar el carril-bici sempre que n’hi hagi.

· A la muntanya és fonamental no deixar cap rastre del nostre pas.

4- Consignes: al llarg de la sortida haurem d’anar donant consignes tècniques (relació de plats-pinyons òptima, posició del cos sobre la bicicleta, tècnica de descens, tècnica de pujada...), i alhora haurem de recordar les mesures de seguretat comentades en el punt anterior.

5- Punts d’interès: durant el recorregut ens trobarem punts d’interès cultural i/o paisatgístic que haurem d’explicar. Cal ser capaç de transmetre vivacitat, despertar interès en els clients. Per tant, evitarem llegir, parlarem amb veu clara i amb un llenguatge adient i adaptat a les característiques del grup.

6- El monitor cap de grup: si ens trobem davant del grup és fonamental conèixer a la perfecció la ruta, portar un ritme adient als requeriments dels nostres clients, ajudar als ciclistes que ho requereixin. Finalment, cal tenir molt clar que per portar un grup cal tenir virtuts de lideratge, portar la iniciativa i animar la gent.

7- El monitor cua de grup: el monitor que tanca el grup ha de tenir molta paciència!. De ben segur que haurà d’animar a aquells ciclistes que pateixin a cua grup, ajudar davant de problemes físics o mecànics, i intentar ajustar el ritme de la cua per evitar la dispersió del grup.

El cap i la cua hauran de mantenir comunicació constant, assegurant el bon funcionament de l’activitat.

8- Actitud: proper, col·laborador, actiu, respectuós i pacient; aquestes són les característiques  actitudinals claus que ha de tenir tot monitor.
6- HISTÒRIA DE LA BTT

A diferència d’altres invents, no es pot anomenar el creador de la bicicleta, doncs aquesta neix de la successió d’una sèrie d’invents. Tot i això la paternitat teòrica de la bicicleta se li atrebueix a Leonardo de Vinci. El “Codex Atlanticus” és un croquis que data del 1490 on podem observar un mitjà de transport a dues rodes, amb pedals, plat i tranmissió de cadena.

Hem de viatjar fins a finals dels segle XVIII per trobar la invenció del Celífer per part del comte de Sivrac. Consisteix en un aparell format per dues rodes situades en un mateix pla, unides per una peça de fusta on es podia seure, però no tenia ni direcció ni pedals. El fet de no gaudir de direcció impossibilitava la seva utilització com a mitjà de tranport.

El 1816 el baró alemany K.F. Drais von Sauerbronn inventa la Draisina, presentada al parc de Louxemburg de Paris el 1818. Es tractava d’un aparell molt semblant al celífer, però la roda del davant era directriu, incorporava un principi de manillar i el selló. La propulsió seguia sent amb els peus, arribant a assolir velocitats de 15km/h.

El 1840 un ferrer escocès, Kirkpatrick Macmillan, va introduir la tracció a la roda del darrera. Ho va fer a través d’uns pedals connectats a dues bieles, que al seu torn estaven acoblades a uns cigonyals connectats a l’eix de la roda del darrera.

L’any 1861, els germans Michaux adapten uns pedals en forma de manubri a l’eix de la roda davantera, el velocípede. A l’inici apareixen problemas d’equilibri, solucionats amb un increment de la velocitat.

Aquests velocípedes eren molt pesats i amb les seves rodes petites era precís pedalar molt ràpid per agafar velocitat.

Durant la dècada dels 60 s’engrandeix la roda motriu per tal d’obtenir una multiplicació del moviment. Apareix el bicicle, més ràpid però més difícil de dominar.

L’evolució de la metal·lúrgia permetrà fer-los d’acer (fins i tot amb tub). 

L’invent dels coixinets redueix el fregrament del gir de les rodes.

El 1870 J.Starley crea l’Ariel, el primer bicicle totalment metàl·lic. 

Últim episodio abans de l’aparició de l’actual bicicleta el trobem en un vehicle creat pels anglesos Hillman, Herbert i Cooper, la Kangaroo. Incorpora una roda del devant més petita, i un sistema de transmissió per cadena, que permetía que la roda anés més ràpid que el pedals.


[image: image46]
A la dècada dels 80, i gràcies a l’aplicació del sistema de l’anglès H.J. Lawson, la transmissió per cadena amb pedalier, cadena, i pinyó, el bicicle tendeix a desaparèiexer.

El 1885 J. Starley produeix la “Rover Safety Bicycle”, que reuneix totes les característiques de les bicicletes modernes.

El 1888 John Dunlop inventa el pneumàtic per substituir les bandes de cautxú massís. Poc després els germans Michelin conceben el pneumàtic desmontable.

El 1902 la companyia Sturmey-Archer patenta una caixa de canvis.

En la dècada dels 20 apareix el canvi de velocitats per mitjà d’un desviador, que al principi només tenia dues marxes.

A la dècada dels 70 apareix la moutain bike. Apareix com a alternativa a les baixades que es feien a les muntanyes de les rodalies de St. Francisco.

QUADRE RESUM

